b'\n_START_ARTICLE_\nBatalla de Midway\n_START_SECTION_\nContext estrat\xc3\xa8gic\n_START_PARAGRAPH_\nL\'Alt Comandament Militar japon\xc3\xa8s sabia perfectament que el seu potencial econ\xc3\xb2mic era clarament inferior al dels Estats Units, sobretot per la seva manca de mat\xc3\xa8ries primeres, i que, per tant, serien derrotats si entraven en una guerra de desgast. Per tant, aquelles accions on poguessin prendre la iniciativa eren vitals per a l\'objectiu final japon\xc3\xa8s: l\'atac a Pearl Harbor no tenia cap altra finalitat que acabar de cop amb la Flota del Pac\xc3\xadfic estatunidenca i poder establir sense mol\xc3\xa8sties un programa de conquesta de territoris per a l\'obtenci\xc3\xb3 d\'aquells recursos vitals com el petroli, el cautx\xc3\xba o diversos materials, les reserves dels quals s\'estaven esgotant gr\xc3\xa0cies al bloqueig estatunidenc. L\'objectiu final era portar als Estats Units a una taula de negociacions i establir una pau a mida dels interessos japonesos. _NEWLINE_L\'atac a Pearl Harbor, tot i el seu \xc3\xa8xit, va tenir un efecte contraproduent, ja que despla\xc3\xa7\xc3\xa0 al cuirassat com a unitat m\xc3\xa9s important d\'una flota en favor del portaavions: de cop i volta, els cuirassats japonesos, incloent-hi els incre\xc3\xafbles classe Yamato van quedar obsolets. A m\xc3\xa9s, encara \xc3\xa9s mat\xc3\xa8ria de discussi\xc3\xb3 qu\xc3\xa8 hagu\xc3\xa9s passat si els japonesos haguessin desembarcat i conquerit les illes Hawaii, i per tant els Estats Units haguessin perdut, efectivament, tota la flota all\xc3\xa0 amarrada, a m\xc3\xa9s de perdre la seva base al Pac\xc3\xadfic central. Un altre dels errors atribu\xc3\xafbles a l\'almirall Nagumo \xc3\xa9s no haver enviat una tercera onada per destruir els tancs de combustible i les drassanes, a m\xc3\xa9s de no poder ubicar els portaavions estatunidencs, la qual cosa permet\xc3\xa9 als estatunidencs tenir la base operativa en pocs mesos i transformar-la en un immens portaavions insubmergible, que podia rebre tants efectius com li fossin enviats des del continent i que podrien iniciar la batalla contra el Jap\xc3\xb3._NEWLINE_D\'altra banda, el Jap\xc3\xb3 havia tingut un gran \xc3\xa8xit en assegurar r\xc3\xa0pidament els seus objectius de guerra inicials, incloent-hi la captura de les Filipines, Singapur i Mal\xc3\xa0isia, aix\xc3\xad com a l\'hora d\'assegurar-se els recursos vitals de zones com Java, Borneo i d\'altres illes de les \xc3\x8dndies Orientals Neerlandeses. Per tant, al gener de 1942 s\'iniciaren els plans preliminars per a una segona fase d\'operacions. No obstant aix\xc3\xb2, a causa de les difer\xc3\xa8ncies estrat\xc3\xa8giques entre l\'Ex\xc3\xa8rcit Imperial i la Marina Imperial (les alternatives eren si el Jap\xc3\xb3 havia de conquerir m\xc3\xa9s territoris insulars i establir un anell de seguretat o avan\xc3\xa7ar agressivament cap a l\'est i for\xc3\xa7ar els Estats Units a una batalla decisiva), aix\xc3\xad com entre el Quarter General Imperial i la Flota Combinada de l\'Almirall Isoroku Yamamoto, la formulaci\xc3\xb3 d\'una estrat\xc3\xa8gia efectiva no tingu\xc3\xa9 lloc fins a l\'abril de 1942. L\'Almirall Yamamoto (amb l\'an\xc3\xa0lisi de la situaci\xc3\xb3 feta pel contralmirant Matome Ugaki) reeix\xc3\xad a l\'hora de guanyar una lluita burocr\xc3\xa0tica i situar el seu concepte operatiu (m\xc3\xa9s operacions al Pac\xc3\xadfic central) al davant d\'altres plans. Aix\xc3\xb2 inclo\xc3\xafa operacions directament o indirectament dirigides contra Austr\xc3\xa0lia i a l\'oce\xc3\xa0 \xc3\x8dndic. Al final, Yamamoto arrib\xc3\xa0 a l\'extrem d\'amena\xc3\xa7ar amb la seva dimissi\xc3\xb3 si no es duia endavant la seva agenda._NEWLINE_El primer pas per a l\'estrat\xc3\xa8gia de Yamamoto era l\'eliminaci\xc3\xb3 de la resta de portaavions estatunidencs, el principal obstacle per a la campanya subseq\xc3\xbcent. Aquesta preocupaci\xc3\xb3 vingu\xc3\xa9 incrementada per l\'atac de Doolittle sobre Tokyo (18 d\'abril de 1942), portat a terme amb els B-25 de la USAAF, llan\xc3\xa7ats des del USS Hornet. L\'atac, si b\xc3\xa9 militarment va ser irrellevant, va causar un gran xoc psicol\xc3\xb2gic als japonesos, a m\xc3\xa9s del fet que es demostr\xc3\xa0 que els submarins dels estatunidencs arribaven fins a les seves costes, comen\xc3\xa7ant pel Gudgeon de Joe Grenfell nom\xc3\xa9s 12 dies despr\xc3\xa9s de Pearl Harbor. _NEWLINE_Enfonsar els portaavions estatunidencs i assetjar l\'atol Midway, l\'\xc3\xbanica illa estrat\xc3\xa8gica al costat de Hawaii al Pac\xc3\xadfic oriental, era vist com l\'\xc3\xbanica manera d\'anul\xc2\xb7lar aquesta amena\xc3\xa7a. Yamamoto raon\xc3\xa0 que una operaci\xc3\xb3 contra la principal base de portaavions a Pearl Harbor faria que les forces estatunidenques sortissin a lluitar per\xc3\xb2, donat el potencial de la for\xc3\xa7a a\xc3\xa8ria de la base hawaiana, jutj\xc3\xa0 que un atac directe seria infructu\xc3\xb3s. En comptes d\'aix\xc3\xb2, seleccion\xc3\xa0 Midway, a l\'extrem nord-oest de l\'arxip\xc3\xa8lag, a uns 2.100 km d\'Oahu. Midway no era especialment important en el gran esquema d\'intencions japon\xc3\xa8s, per\xc3\xb2 creien que els estatunidencs la considerarien vital per tal de defensar Pearl Harbor, i per tant la defensarien amb totes les seves forces. De fet, realment els estatunidencs la consideraven vital, i despr\xc3\xa9s de la batalla hi establirien una base de submarins per poder ampliar el radi d\'acci\xc3\xb3 en gaireb\xc3\xa9 2.000 km. A m\xc3\xa9s, una pista a\xc3\xa8ria a Midway servia com a base avan\xc3\xa7ada pels atacs sobre l\'Illa de Wake._NEWLINE_A m\xc3\xa9s, a principis de maig, tingu\xc3\xa9 lloc la batalla del mar del Corall, que result\xc3\xa0 una vict\xc3\xb2ria t\xc3\xa0ctica pel Jap\xc3\xb3 en perdre el portaavions lleuger Sh\xc5\x8dh\xc5\x8d davant de la p\xc3\xa8rdua de l\'enorme portaavions estatunidenc USS Lexington. Fou el primer enfrontament entre portaavions a dist\xc3\xa0ncia i provoc\xc3\xa0, finalment, que aquells que s\'havien resistit i advocat contra el pla de Midway ara esgotessin els retocs per a l\'operaci\xc3\xb3.\n_START_SECTION_\nEl pla de Yamamoto\n_START_PARAGRAPH_\nCom era habitual en els plans navals japonesos durant la Segona Guerra Mundial, el pla de batalla de Yamamoto era molt complex. A m\xc3\xa9s, els seus dissenys es basaven en una informaci\xc3\xb3 d\'intel\xc2\xb7lig\xc3\xa8ncia tremendament optimista que afirmava que el USS Enterprise i el USS Hornet, que formaven la Task Force 16 eren els \xc3\xbanics portaavions estatunidencs disponibles de la Flota del Pac\xc3\xadfic en aquells moments. El USS Lexington havia estat enfonsat i el USS Yorktown estava greument malm\xc3\xa8s (fins al punt que la Marina Imperial Japonesa creia que havia estat enfonsat) a la Batalla del Mar del Corall que havia tingut lloc un mes abans. Els japonesos tamb\xc3\xa9 sabien que el USS Saratoga estava sent reparat a la costa oest despr\xc3\xa9s de ser danyat per un torpede._NEWLINE_M\xc3\xa9s important encara era la creen\xc3\xa7a de Yamamoto que els estatunidencs havien quedat desmoralitzats per les freq\xc3\xbcents derrotes durant els sis mesos anteriors. Yamamoto creia que la situaci\xc3\xb3 requer\xc3\xads portar a la flota estatunidenca a una situaci\xc3\xb3 de comprom\xc3\xads fatal. Per aix\xc3\xb2, dispers\xc3\xa0 les seves forces per tal que la seva extensi\xc3\xb3 (particularment la dels seus cuirassats) no pogu\xc3\xa9s ser descoberta pels estatunidencs abans de la batalla. Per\xc3\xb2 aquest \xc3\xa8mfasi en la dispersi\xc3\xb3 comportava que cap de les seves formacions es podrien donar suport mutu. Tanmateix, per a desgr\xc3\xa0cia de Yamamoto, qualsevol benefici que pogu\xc3\xa9s aportar aquesta t\xc3\xa0ctica quedava neutralitzat pel fet que els Estats Units havien trencat el principal codi naval japon\xc3\xa8s (anomenat JN-25 pels estatunidencs)._NEWLINE_Per contra, els cuirassats i creuers de suport de Yamamoto haurien de seguir les petjades dels portaavions del vicealmirall Chuichi Nagumo durant centenars de milles. La flota pesant de superf\xc3\xadcie japonesa hauria de destruir el que la flota estatunidenca envi\xc3\xa9s a Midway com a refor\xc3\xa7, un cop els portaavions de Nagumo els haguessin afeblit suficientment perqu\xc3\xa8 pogu\xc3\xa9s tenir lloc un duel de canons a la llum del dia. Per\xc3\xb2 la gran dist\xc3\xa0ncia a qu\xc3\xa8 es trobaven dels portaavions de Nagumo durant la batalla tingu\xc3\xa9 greus implicacions, ja que els cuirassats anaven escortats per creuers, els avions d\'exploraci\xc3\xb3 dels quals serien invalorables per a Nagumo.\n_START_SECTION_\nInvasi\xc3\xb3 de les Aleutianes\n_START_PARAGRAPH_\nAix\xc3\xad doncs, les operacions japoneses a les illes Aleutianes (Operaci\xc3\xb3 AL) van fer retirar vaixells de la flota que havia d\'atacar Midway. Tot i que estudis anteriors sempre han assenyalat AL com una finta per desviar cap al nord la flota estatunidenca, investigacions recents de la batalla han mostrat que, segons el pla de batalla original japon\xc3\xa8s, AL estava dissenyada per ser llan\xc3\xa7ada de forma simult\xc3\xa0nia amb l\'atac a Midway. Per\xc3\xb2 que la flota de Nagumo es retard\xc3\xa9s un dia en salpar tingu\xc3\xa9 l\'efecte que l\'Operaci\xc3\xb3 AL comenc\xc3\xa9s un dia abans que la seva contrapartida.\n_START_SECTION_\nForces estatunidenques\n_START_PARAGRAPH_\nPer tal de presentar batalla amb una flota enemiga que es creia que estava formada per 4 \xc3\xb3 5 portaavions, l\'almirall Chester W. Nimitz, Comandant en Cap del Pac\xc3\xadfic, necessitaven totes les pistes d\'aviaci\xc3\xb3 disponibles. Tenia la task force del vicealmirall William Halsey (el USS Enterprise i el USS Hornet) a m\xc3\xa0; per\xc3\xb2 Halsey estava malalt de psoriasi i va haver de ser substitu\xc3\xaft pel contraalmirall Raymond A. Spruance (comandant de l\'escorta de Halsey). Nimitz tamb\xc3\xa9 va fer tornar a corre-cuita la task force del contraalmiraall Frank Jack Fletcher de l\'\xc3\x80rea del Pac\xc3\xadfic Sud-oest. Arrib\xc3\xa0 a Pearl Harbor just a temps per carregar provisions i tornar a fer-se a la mar. El USS Saratoga encara estava en reparacions, i el USS Yorktown havia quedat molt malm\xc3\xa8s a la batalla del Mar del Corall, per\xc3\xb2 les drassanes de Pearl Harbor van treballar contra rellotge per tornar-lo al mar. Tot i que s\'estimava que necessitaria diversos mesos de reparacions, en nom\xc3\xa9s 72 hores van aconseguir tornar-lo a posar en estat de combatre. La seva coberta de vol estava malmesa, seccions internes havien estat totalment substitu\xc3\xafdes, i diversos esquadrons de vol (traslladats del Saratoga) van ser traslladats a bord. Nimitz va fer tot el possible per tenir disponible i a punt per a la batalla el seu tercer i darrer portaavions (les reparacions continuaren fins i tot quan el Yorktown salp\xc3\xa0, amb unitats de treballadors del vaixell de reparacions USS Vestal a bord, tot i que ell mateix tamb\xc3\xa9 havia resultat malm\xc3\xa8s durant l\'atac a Pearl Harbor sis mesos abans. Nom\xc3\xa9s 3 dies despr\xc3\xa9s d\'entrar al dic sec a Pearl Harbor, el Yorktown torn\xc3\xa0 de nou al mar. Finalment, la US Navy va   enviar 3 portaavions que serien d\'una import\xc3\xa0ncia vital en la batalla.\n_START_SECTION_\nEl trencament anglo-estatunidenc del codi japon\xc3\xa8s\n_START_PARAGRAPH_\nPer un altre costat, l\'almirall Nimitz tenia un avantatge de valor inestimable: els criptoanalistes brit\xc3\xa0nics i estatunidencs havien trencat el codi JN-25. El Comandant Joseph J. Rochefort i el seu equip de l\'HYPO van poder confirmar que Midway era l\'objectiu de l\'imminent atac japon\xc3\xa8s, determinar que la data de l\'atac seria el 4 o 5 de juny i oferir a Nimitz l\'ordre de batalla complet japon\xc3\xa8s. Per tal de confirmar l\'objectiu van rec\xc3\xb3rrer a una senzilla estratagema: sabien que el codi assignat a l\'objectiu era AF, i demanaren als comandants de totes les posicions que poguessin ser v\xc3\xadctimes d\'un atac enemic que informessin el quarter general mitjan\xc3\xa7ant missatges sense xifrar que tenien algun problema distintiu. Midway inform\xc3\xa0 que tenia una planta de destil\xc2\xb7laci\xc3\xb3 d\'aigua de mar defectuosa i, poc despr\xc3\xa9s, s\'intercept\xc3\xa0 un missatge de r\xc3\xa0dio de la informaci\xc3\xb3 japonesa que anunciava que AF patia de manca d\'aigua dol\xc3\xa7a. Els esfor\xc3\xa7os japonesos per introduir un nou llibre de codis s\'estaven endarrerint, un fet que don\xc3\xa0 a l\'HYPO uns dies crucials; i quan va tancar-se aquesta font poc abans qu\xc3\xa8 comenc\xc3\xa9s l\'atac, ja s\'havia descodificat prou material._NEWLINE_Com a resultat d\'aix\xc3\xb2, els estatunidencs van anar a la batalla amb una imatge molt clara sobre la ubicaci\xc3\xb3, la grand\xc3\xa0ria i el moment de l\'atac de la for\xc3\xa7a japonesa. Nimitz era conscient, per exemple, que la immensa superioritat num\xc3\xa8rica japonesa no tindria significat, ja que els seus vaixells havien estat dividits en diversos grups, fins a formar 4 forces, i que l\'escorta del principal grup de portaavions estava limitada a uns pocs vaixells r\xc3\xa0pids. Per aquest motiu, sabien que els canons antiaeris que protegien els portaavions serien limitats. Sabent a qu\xc3\xa8 s\'enfrontava, Nimitz calcul\xc3\xa0 que les cobertes dels seus 3 portaavions, juntament amb el camp d\'aviaci\xc3\xb3 de Midway, els donaven la paritat (a m\xc3\xa9s, els grups aeris estatunidencs eren m\xc3\xa9s nombrosos que els japonesos). En canvi, els japonesos desconeixien gaireb\xc3\xa9 del tot la veritable for\xc3\xa7a del seu oponent i les seves disposicions fins i tot despr\xc3\xa9s que la batalla s\'inici\xc3\xa9s.\n_START_SECTION_\nLes mesures estatunidenques\n_START_PARAGRAPH_\nSegurs de l\'objectiu final de l\'atac japon\xc3\xa8s, s\'arrib\xc3\xa0 a la conclusi\xc3\xb3 que perdre Midway seria com perdre Pearl Harbor per la seva import\xc3\xa0ncia com a base per a bombarders de llarg abast, al contrari que les Aleutianes, que nom\xc3\xa9s tenien una finalitat de car\xc3\xa0cter cient\xc3\xadfic i pesquer._NEWLINE_La consigna de l\'almirall Nimitz era ben senzilla: calia interceptar i causar el dany m\xc3\xa9s gran possible a l\'enemic amb una vigorosa t\xc3\xa0ctica de c\xc3\xa0stig. Aix\xc3\xad doncs, s\'intensificaren els preparatius, i en primer lloc, el mateix Nimitz viatj\xc3\xa0 a l\'illa per con\xc3\xa8ixer de primera m\xc3\xa0 l\'estat de les defenses de l\'illa. A continuaci\xc3\xb3, va ver enviar refor\xc3\xa7os a Midway, tant en avions com en soldats, a c\xc3\xa0rrec del coronel Harold Shanonn. I, finalment, envi\xc3\xa0 la flota de portaavions disponibles.\n_START_SECTION_\nLes forces operatives prenen rumb al seu dest\xc3\xad\n_START_PARAGRAPH_\nDespr\xc3\xa9s de la sortida de la for\xc3\xa7a operativa a Midway el 27 de maig, la for\xc3\xa7a destinada a les Aleutianes salp\xc3\xa0 des d\'Omiato el 28. Les forces que haurien d\'ocupar Midway van salpar des de Saipan i Guam el 30 de maig._NEWLINE_La flota estatunidenca navegava des del 27 de maig cap a Point Luck. Nimitz havia fixat aquell punt per poder estar en una posici\xc3\xb3 d\'arrancada \xe2\x80\x93 atac._NEWLINE_Per a l\'1 de juny, la for\xc3\xa7a de portaavions japonesa navegava cap al nord-est enmig d\'una mar arrissada, amb molta pluja i enmig d\'una boira molt espessa, fins que en un punt situat a unes 1.000 milles girarien rumb sud-oest cap a Midway. Arribat aquell punt sense retorn, l\'atac era imminent. Arribaren a aquell punt a la mitjanit del 2 de juny._NEWLINE_Mentrestant, a Midway, el 3 de juny, es realitzaren una s\xc3\xa8rie de reconeixements aeris en ventall, portats a terme pels PBY Catalina disposats en un radi de 700 milles, que cobrien tot el sector oriental de l\'illa. S\'empraren 23 PBY, que van cobrir el mateix nombre de sectors, amb una amplada de banda m\xc3\xa0xima de 700 milles per 50 d\'ample m\xc3\xa0xim (la zona de recerca cobria 1.150 milles de per\xc3\xadmetre). Qualsevol vaixell que s\'aprop\xc3\xa9s des del nord-est havia de ser detectat._NEWLINE_La for\xc3\xa7a operativa estatunidenca arrib\xc3\xa0 el 3 de juny a la tarda a un punt situat a 300 milles de Midway. En aquells moments, encara es desconeixia la situaci\xc3\xb3 de la for\xc3\xa7a operativa japonesa._NEWLINE_El 3 de juny de 1942, a les 14:00, la for\xc3\xa7a de Nagumo s\'aprop\xc3\xa0 fins a 250 milles de l\'illa. La posici\xc3\xb3 d\'atac estava situada en un punt a 150 milles.\n_START_SECTION_\nAtacs aeris inicials\n_START_PARAGRAPH_\nEl primer atac aeri va tenir lloc el 3 de juny a les 12:30 per 9 B-17s que operaven des de Midway contra el grup de transport japon\xc3\xa8s, situat a 570 milles a l\'oest. Sota un intens foc antiaeri, van deixar anar les seves bombes. Encara que es va informar d\'alguns tocats, cap de les bombes llan\xc3\xa7ades sobre els objectius no caus\xc3\xa0 cap dany significatiu. A primera hora del mat\xc3\xad de l\'endem\xc3\xa0, el petrolier japon\xc3\xa8s Akebono Maru reb\xc3\xa9 el primer impacte quan un torpede d\'un hidroavi\xc3\xb3 PBY el va impactar cap a la 01:00._NEWLINE_A les 04:30 del 4 de juny, Nagumo llan\xc3\xa7\xc3\xa0 el seu atac inicial sobre la mateixa Midway, amb 36 bombarders en picat Aichi D3A i 36 torpediners Nakajima B5N, escortats per 36 caces Zero. Al mateix temps, llan\xc3\xa7\xc3\xa0 una patrulla de combat aeri, aix\xc3\xad com els seus 8 avions de recerca (un dels quals, provinent del creuer pesant Tone s\'endarrer\xc3\xad 30 minuts per problemes t\xc3\xa8cnics)._NEWLINE_El reconeixement japon\xc3\xa8s era molt feble, amb molt pocs avions disponibles per cobrir adequadament les zones de recerca assignades. A m\xc3\xa9s, aquests havien de treballar sota unes p\xc3\xa8ssimes condicions meteorol\xc3\xb2giques al nord-est i a l\'est de la task force. Les defectuoses disposicions de Yamamoto s\'havien convertit en una greu responsabilitat._NEWLINE_A 05:30, un PBY Catalina descobr\xc3\xad els portaavions japonesos i don\xc3\xa0 l\'alarma, mentre que els radars estatunidencs detectaren els avions que s\'apropaven a una dist\xc3\xa0ncia de 160 km, i els interceptors van ser llan\xc3\xa7ats ben aviat. Els bombarders sense escorta van avortar l\'atac contra els portaavions japonesos, car els seus caces d\'escorta es van quedar per defendre Midway. A les 06:20, els avions japonesos, comandats pel tinent Joichi Tomonaga, van bombardejar, i causaren greus danys. La base de caces de Midway, defensada per F4F-3 Wildcats i pels obsolets F2A-3s, que es van llan\xc3\xa7ar a interceptar als japonesos, va patir greus p\xc3\xa8rdues, tot i que van aconseguir abatre 4 bombarders i almenys 3 Zeros. La majoria dels avions estatunidencs van ser abatuts en els primers minuts de combat; diversos m\xc3\xa9s van ser danyats, i nom\xc3\xa9s 2 va seguir en un estat fiable. En total, tres F4F i tretze F2A van ser abatuts. El foc antiaeri estatunidenc va ser intens i acurat, malmet\xc3\xa9 diversos avions japonesos i es vant\xc3\xa0 d\'haver destru\xc3\xaft un ter\xc3\xa7 dels avions._NEWLINE_Els japonesos no van poder neutralitzar Midway, i seria necessari un nou atac abans que les tropes poguessin desembarcar el 7 de juny, com estava previst. Els bombarders estatunidencs podien seguir usant la base per carregar combustible i atacar la flota d\'invasi\xc3\xb3 japonesa._NEWLINE_Havent rebutjat l\'atac japon\xc3\xa8s, els bombarders estatunidencs amb base a Midway va poder llan\xc3\xa7ar diversos atacs contra la flota de portaavions. Aquests inclo\xc3\xafen sis TBF Avengers del VT-8 del Hornet (era la primera operaci\xc3\xb3 de combat de les seves tripulacions) i 4 B-26 Marauder de la USAAC armats amb torpedes. Els japonesos van poder rebutjar tots aquests atacs gaireb\xc3\xa9 sense patir p\xc3\xa8rdues (com a m\xc3\xa0xim 2 caces perduts), mentre que van destruir tota la for\xc3\xa7a atacant, llevat d\'un TBF i dos B-26. Un B-26, tocat pel foc antiaeri de l\'Akagi, va intentar estavellar-se al pont del portaavions. Aquesta decisi\xc3\xb3 va poder contribuir a la decisi\xc3\xb3 de Nagumo de llan\xc3\xa7ar un nou atac sobre Midway, tot i violar directament l\'ordre de Yamamoto qu\xc3\xa8 la for\xc3\xa7a de reserva havia d\'estar armada per a operacions anti-vaixells._NEWLINE_El caut almirall Nagumo, d\'acord amb la doctrina dels portaavions japonesos d\'aquell moment, va mantenir la meitat dels seus avions en reserva. Aquesta estava formada per dos esquadrons de bombarders en picat i torpediners, per si es localitzaven els vaixells de guerra estatunidencs. Els bombarders en picat estaven desarmats. Com a resultat dels atacs sobre Midway, aix\xc3\xad com per les recomanacions del cap de caces de llan\xc3\xa7ar un segon atac, Nagumo orden\xc3\xa0 a les 07:15 que els seus avions de reserva fossin armats amb bombes incendi\xc3\xa0ries i explosives per tal de ser usats de nou sobre objectius terrestres. Algunes fonts indiquen que aquesta operaci\xc3\xb3 portava ja 30 minuts en marxa quan, a les 07:40, l\'avi\xc3\xb3 d\'exploraci\xc3\xb3 del Tone assenyal\xc3\xa0 el descobriment d\'una considerable for\xc3\xa7a naval estatunidenca a l\'est; per\xc3\xb2 noves evid\xc3\xa8ncies mantenen que Nagumo no va rebre l\'informe fins a les 08:00, quan l\'operaci\xc3\xb3 de rearmament ja portava 45 minuts en marxa. Nagumo va revertir la seva ordre r\xc3\xa0pidament i deman\xc3\xa0 a l\'avi\xc3\xb3 que confirm\xc3\xa9s la composici\xc3\xb3 de la flota estatunidenca. Van passar 40 minuts m\xc3\xa9s fins que l\'explorador del Tone inform\xc3\xa0 de la pres\xc3\xa8ncia d\'un \xc3\xbanic portaavions a la flota estatunidenca (la TF 16), mentre que la resta seguien desapareguts._NEWLINE_Nagumo es trobava davant d\'un dilema, at\xc3\xa8s que es temia el pitjor, i qued\xc3\xa0 absort en el seu mutisme al pont de l\'Akagi, mentre que la resta d\'oficials mantenia un respectu\xc3\xb3s silenci: creia que podria tractar-se de l\'Enterprise o del Hornet, ja que per a ell el Yorktown va ser enfonsat durant la batalla del mar del Corall (tot i que el vaixell descobert \xc3\xa9s el Yorktown) El contraalmirall Yamaguchi Tamon, comandant de la 2a Divisi\xc3\xb3 de portaavions (Hiry\xc5\xab i S\xc5\x8dry\xc5\xab), recoman\xc3\xa0 a Nagumo que ataqu\xc3\xa9s amb totes les forces disponibles en aquell moment: 36 bombarders en picat del S\xc5\x8dry\xc5\xab i el Hiry\xc5\xab, i la meitat dels avions patrullers disponibles. Nagumo veia l\'oportunitat d\'atacar els vaixells estatunidencs, per\xc3\xb2 estava limitat pel fet que els avions que havien anat a atacar Midway tornarien aviat i necessitarien aterrar de pressa o fer un amaratge for\xc3\xa7\xc3\xb3s (com es creia comunament). Nagumo, ple de dubtes, consult\xc3\xa0 a Minoru Genda, el gestor intel\xc2\xb7lectual de l\'atac a Pearl Harbor, que jeia malalt a la seva llitera a l\'Akagi, i aquest li recoman\xc3\xa0 recuperar els avions de la primera onada i atacar amb totes les forces. Nagumo assent\xc3\xad. Donada l\'activitat constant sobre les cobertes de vol associada amb les operacions de combat durant l\'hora anterior, els japonesos no van tenir mai realment una oportunitat de llan\xc3\xa7ar la seva reserva. Els pocs avions que es trobaven a les cobertes de vol japoneses en el moment de l\'atac eren caces defensius o, com en el cas del S\xc5\x8dry\xc5\xab, caces preparats per augmentar les defenses de la flota. Netejar les seves cobertes de vol i llan\xc3\xa7ar els avions hagu\xc3\xa9s requerit almenys entre 30 i 45 minuts. I a m\xc3\xa9s, encara que es fes immediatament, Nagumo estaria llan\xc3\xa7ant part de la seva reserva a la batalla sense armament anti-vaixell adequat; i acabava de veure com els bombarders estatunidencs sense escorta havien estat abatuts ben f\xc3\xa0cilment. La doctrina de portaavions japonesa insistia en atacs a plena pot\xc3\xa8ncia, i sense confirmaci\xc3\xb3 (que no arrib\xc3\xa0 fins a les 08:20) que la flota estatunidenca inclo\xc3\xafa portaavions, la reacci\xc3\xb3 de Nagumo va ser aferrar-se a la doctrina. A m\xc3\xa9s, l\'arribada d\'un nou atac estatunidenc a les 07:53 don\xc3\xa0 for\xc3\xa7a a l\'opci\xc3\xb3 de la necessitat de tornar a atacar l\'illa. Finalment, Nagumo decid\xc3\xad esperar que la primera onada aterr\xc3\xa9s, i despr\xc3\xa9s llan\xc3\xa7aria la reserva, que llavors ja estaria ben armada i a punt. A l\'an\xc3\xa0lisi final, no hi va haver difer\xc3\xa8ncia: Fletcher havia llan\xc3\xa7at els avions del Hornet i l\'Enterprise cap a les 07:00, de manera que els avions que donarien el cop ja es trobaven en cam\xc3\xad. No hi havia res que Nagumo pogu\xc3\xa9s fer. Aquesta va ser l\'error fatal de les disposicions de Yamamoto: es va aferrar estrictament a la doctrina tradicional.\n_START_SECTION_\nAtacs sobre la flota japonesa\n_START_PARAGRAPH_\nMentrestant, els estatunidencs havien llan\xc3\xa7at els avions dels seus portaavions contra els japonesos. L\'almirall Fletcher, a bord del Yorktown, traient profit dels informes de les patrulles dels PBY de cada mat\xc3\xad, orden\xc3\xa0 a Spruance que es llanc\xc3\xa9s contra els japonesos tan aviat com fos possible. Spruance don\xc3\xa0 l\'ordre de llan\xc3\xa7ar l\'atac cap a les 6.00 h i deix\xc3\xa0 al Cap d\'Estat Major de Halsey, capit\xc3\xa0 Miles Browning, perqu\xc3\xa8 treball\xc3\xa9s en els detalls i supervis\xc3\xa9s el llan\xc3\xa7ament. Nom\xc3\xa9s van trigar uns minuts fins que a les 7.00 h el primer avi\xc3\xb3 pogu\xc3\xa9s enlairar-se dels portaavions de Spruance, el Hornet i l\'Enterprise. Fletcher, despr\xc3\xa9s de completar els seus propis vols de reconeixent, tamb\xc3\xa9 comen\xc3\xa7\xc3\xa0 a fer enlairar els avions del Yorktown. Va ser en aquest moment quan Spruance don\xc3\xa0 el pas definitiu, ja que en haver determinat la necessitat de llan\xc3\xa7ar el que fos contra l\'enemic al m\xc3\xa9s aviat possible era m\xc3\xa9s important que la necessitat de llan\xc3\xa7ar un atac coordinat de diversos tipus d\'avions (caces, bombarders i torpediners). En conseq\xc3\xbc\xc3\xa8ncia, els esquadrons estatunidencs es van posar en marxa a poc a poc i van atacar els objectius en diferents grups. Aix\xc3\xb2 disminu\xc3\xafa l\'impacte global dels atacs i incrementava les seves baixes; per\xc3\xb2 alhora tamb\xc3\xa9 redu\xc3\xafa la capacitat japonesa de contraatacar i sorprengu\xc3\xa9 Nagumo amb les seves cobertes en el moment m\xc3\xa9s vulnerable._NEWLINE_Els avions estatunidencs van tenir dificultats en localitzar els seus objectius, malgrat que sabien quina era la seva posici\xc3\xb3. Per\xc3\xb2 el 8\xc3\xa8 Esquadr\xc3\xb3 de Torpediners (VT-8, del Hornet), comandants pe LCDR John C. Waldron finalment albir\xc3\xa0 els portaavions enemics i inici\xc3\xa0 l\'atac a les 09:20, seguit pel VT-6 de l\'Enterprise a les 09:40 (comandats pel LCDR Eugene E. Lindsey). Sense caces d\'escorta, tots els TBD Devastator del VT-8 van ser abatuts sense poder causar cap dany, amb l\'alferes George Gay com a \xc3\xbanic supervivent (el qual, arrossegat per l\'estela de l\'Akagi, seria un espectador de primera filera de tot el que havia de venir). El VT-6 segu\xc3\xad ben aviat el mateix dest\xc3\xad, sense cap impacte per mostrar el seu esfor\xc3\xa7, gr\xc3\xa0cies en part per la fatal actuaci\xc3\xb3 dels seus torpedes Mark 13. Les patrulles de combat japoneses, que volaven amb els Mitsubishi A6M2 "Zeros" molt m\xc3\xa9s velo\xc3\xa7os, no van tenir problema en abatre els lents i desprotegits TDB. Per\xc3\xb2, malgrat les p\xc3\xa8rdues, els atacs dels torpediners estatunidencs van aconseguir indirectament 3 objectius importants: en primer lloc, van tenir els portaavions japonesos ocupats, sense poder preparar o llan\xc3\xa7ar el seu propi contraatac; en segon lloc, els atacs van fer allunyar les patrulles de combat fora de posici\xc3\xb3; i en tercer lloc, van fer que diversos Zeros anessin curts de combustible o de munici\xc3\xb3. L\'aparici\xc3\xb3 d\'un tercer atac de torpediners des del sud-oest, portat a terme pel VT-3 del LCDR Lance E. Massey a les 10:00 va fer que la majoria de les patrulles japoneses es desplacessin cap al quadrant sud-est de la flota. Una millor disciplina i l\'\xc3\xbas de tots els Zeros disponibles podria haver portat l\'\xc3\xa8xit a Nagumo._NEWLINE_Ja eren les 10:20, i els estatunidencs ja portaven 80 aviadors morts en acci\xc3\xb3 (una veritable matan\xc3\xa7a). Nagumo es mostrava satisfet, ja que encara est\xc3\xa0 intacte; per\xc3\xb2 la quantitat d\'avions atacants indicava que hi havia m\xc3\xa9s d\'un portaavions a la rodalia. L\'almirall Yamaguchi sol\xc2\xb7licit\xc3\xa0 pel tel\xc3\xa8graf \xc3\xb2ptic autoritzaci\xc3\xb3 per fer enlairar als seus avions. Nagumo, conf\xc3\xbas, orden\xc3\xa0 que pugessin els avions, ja que vol una sortida simult\xc3\xa0nia de totes les aeronaus._NEWLINE_Casualment, mentre el VT-3 era descobert pels japonesos, dues formacions separades de bombarders en picat SBD Dauntless (un total de 3 esquadrons) s\'apropaven a la flota japonesa des del nord-est i el sud-est. Anaven curts de combustible a causa del temps perdut buscant l\'enemic. Per\xc3\xb2 el comandant de l\'esquadr\xc3\xb3 C. Wade McClusky, Jr. decid\xc3\xad continuar la recerca i afortunadament descobr\xc3\xad l\'estela del destructor japon\xc3\xa8s Arashi. El destructor anava a tota velocitat per reunir-se amb el gruix de la flota despr\xc3\xa9s d\'haver atacat sense \xc3\xa8xit amb c\xc3\xa0rregues de profunditat el submar\xc3\xad estatunidenc Nautilus, el qual havia intentat infructuosament atacar el cuirassat Kirishima. Alguns avions es van perdre en esgotar-se\'ls el combustible abans que s\'inici\xc3\xa9s l\'atac._NEWLINE_El mateix Almirall Nimitz reconegu\xc3\xa9 la decisi\xc3\xb3 de McClusky en afirmar que decid\xc3\xad el dest\xc3\xad de la nostra "task force" de portaavions i les nostres forces a Midway. Els bombarders en picat estatunidencs arribaren a gran al\xc3\xa7ada (14.000 peus) i sense ser vistos en el moment perfecte per atacar. Els avions de combat japonesos omplien les cobertes d\'hangars, les m\xc3\xa0negues de combustible s\'estenien per tota la coberta mentre que amb prou feines s\'havien completat les operacions de reabastiment de combustible, i les modificacions constants de les ordres comportaren que els voltants dels hangars estiguessin plens de bombes i torpedes, en lloc d\'estar aquests emmagatzemats a la seguretat dels magatzems, la qual cosa feia que els portaavions japonesos fossin extremadament vulnerables._NEWLINE_Enmig d\'un clar als n\xc3\xbavols, els estatunidencs descobriren la flota japonesa i McClusky orden\xc3\xa0 atacar per parelles, repartint-se els 3 portaavions: el primer era l\'Akagi, i m\xc3\xa9s endavant el Kaga i el S\xc5\x8dry\xc5\xab. El Hiry\xc5\xab estava molt m\xc3\xa9s avan\xc3\xa7at i, en estar afortunadament cobert per un n\xc3\xbavol, no fou pres com a blanc. En comen\xc3\xa7ar a picar a 70\xc2\xb0, s\'adonaren que des de les cobertes s\'estaven enlairant avions, el moment m\xc3\xa9s vulnerable per a un vaixell d\'aquesta mena. Els Zeros que formaven la pantalla defensiva estaven massa allunyats, molt baixos, i no podien remuntar._NEWLINE_Cap a les 10:20, un guaita de l\'Akagi f\xc3\xa9u un crit l\'alerta en el moment en qu\xc3\xa8 el primer Zero s\'enlairava: la sorpresa era total, ja que els japonesos, en el seu afany de defendre\'s dels torpediners, s\'havien oblidat de deixar cobertura a gran al\xc3\xa7ada._NEWLINE_A les 10:22, el grup de l\'Enterprise s\'anot\xc3\xa0 diversos impactes sobre el Kaga. Al nord, l\'Akagi va resultar tamb\xc3\xa9 tocat quatre minuts despr\xc3\xa9s  dels tres bombarders de l\'Enterprise. Richard Best fins i tot va poder llan\xc3\xa7ar la seva bomba de 500 lliures sobre el gran cercle vermell de la coberta de l\'Akagi. Els bombarders del Yorktown, comandats per Maxwell S. Leslie, es dirigiren cap al S\xc5\x8dry\xc5\xab. De cop i volta, el caos va ser total als portaavions japonesos: els avions es cremaven i esclataven, els pilots i el personal de coberta en flames corrien i saltaven per la borda, mentre que les bombes i els camions cisterna plens de combustible explotaven. En q\xc3\xbcesti\xc3\xb3 de segons, el que havia estat una coberta de portaavions activa es convert\xc3\xad en una planxa ardent i fumejant, plena de cad\xc3\xa0vers carbonitzats, restes d\'aparells, una tripulaci\xc3\xb3 ag\xc3\xb2nica que xisclava o es cremava i amb els equips de bombers col\xc2\xb7lapsats. Mitsuo Fuchida, el conductor de l\'atac a Pearl Harbor, qued\xc3\xa0 greument ferit en incendiar-se i explotar el seu avi\xc3\xb3. Els equips contra-emerg\xc3\xa8ncies intentaven combatre les flames, per\xc3\xb2 les explosions dels avions i de la munici\xc3\xb3 els anaven exterminant._NEWLINE_De manera simult\xc3\xa0nia, el VT-3 es dirig\xc3\xad cap al Hiry\xc5\xab, que es trobava enmig del S\xc5\x8dry\xc5\xab, el Kaga i l\'Akagi, per\xc3\xb2 no aconsegu\xc3\xad cap impacte. En canvi, els bombarders en picat, en menys de sis minuts, havien deixat al S\xc5\x8dry\xc5\xab, al Kaga i a l\'Akagi en flames. L\'Akagi nom\xc3\xa9s va rebre l\'impacte d\'una \xc3\xbanica bomba, que penetr\xc3\xa0 en la coberta hangars superior i explot\xc3\xa0 enmig dels avions que es trobaven all\xc3\xa0 plens de combustible i munici\xc3\xb3. Una bomba explot\xc3\xa0 sota l\'aigua molt a prop de la popa, i el gu\xc3\xa8iser resultant va impactar contra la coberta de vol causant uns danys crucials. El S\xc5\x8dry\xc5\xab va rebre 3 bombes al seu hangar, que iniciaren virulents incendis i explosions ininterrompudes sobre el sentenciat portaavions, que comen\xc3\xa7\xc3\xa0 a escorar-se lentament. El seu comandant, Ryusaku Yanagimoto, es tanc\xc3\xa0 al pont disposat a morir amb el seu vaixell. El Kaga almenys va rebre 4 bombes, o fins i tot m\xc3\xa9s; una gaireb\xc3\xa9 a la punta de la coberta, al costat d\'estribord a popa, sobre un lloc artiller, l\'explosi\xc3\xb3 del qual arrenc\xc3\xa0 tot l\'empla\xc3\xa7ament, plataformes i servidors, i els llan\xc3\xa7\xc3\xa0 al mar; l\'altre esclat\xc3\xa0 al costat del pont i pos\xc3\xa0 fi a la vida de tots els que es trobaven all\xc3\xa0, incl\xc3\xb2s el comandant, Yisaku Okada, i les altres dues van anar a proa i van rebentar l\'hangar. Tots tres portaavions van quedar fora de combat i van ser abandonats i enfonsats._NEWLINE_El Hiry\xc5\xab, portaavions de Tamon Yamaguchi, va ser l\'\xc3\xbanic portaavions que result\xc3\xa0 indemne pel fet d\'estar situat molt m\xc3\xa9s al nord-est de la posici\xc3\xb3 dels portaavions sinistrats, i fou testimoni incr\xc3\xa8dul del desastre que queia sobre la for\xc3\xa7a operativa. Quan Yamamoto s\'assabent\xc3\xa0 a bord del Yamato de la incre\xc3\xafble not\xc3\xadcia de l\'enfonsament dels 3 portaavions qued\xc3\xa0 petrificat, ja que eren la base ofensiva del Jap\xc3\xb3. En saber que Nagumo havia sobreviscut a l\'atac, el nomen\xc3\xa0 comandant dels 3 portaavions enfonsats, com a forma de fer-li saber el seu menyspreu cap a ell, i va rellevar-lo de la batalla.\n_START_SECTION_\nEl contraatac japon\xc3\xa8s\n_START_PARAGRAPH_\nEl Hiry\xc5\xab, \xc3\xbanic portaavions japon\xc3\xa8s supervivent, trig\xc3\xa0 poca estona a contraatacar. Tamon Yamaguchi, sens dubte un mariner amb major aud\xc3\xa0cia, capacitat i intel\xc2\xb7lig\xc3\xa8ncia que Nagumo, va prendre les regnes de la situaci\xc3\xb3, va sortir de la zona del desastre a la velocitat m\xc3\xa9s gran possible i envi\xc3\xa0 els seus avions d\'exploraci\xc3\xb3 per tal d\'ubicar la flota enemiga i llen\xc3\xa7ar els seus avions ja preparats: la seva intenci\xc3\xb3 era prendre la vict\xc3\xb2ria als estatunidencs i fer-se-la seva. Va comunicar les seves intencions a Yamamoto i despr\xc3\xa9s va imposar un silenci radiof\xc3\xb2nic._NEWLINE_A les 10:30, un avi\xc3\xb3 de reconeixement ubic\xc3\xa0 un portaavions escortat per destructors al sud-est; i Yamaguchi orden\xc3\xa0 que s\'enlairessin immediatament 12 Zeros, 12 Vals i 18 Kates, a les ordres de Michio Kobayashi. La primera onada de bombarders en picat japonesa dany\xc3\xa0 el Yorktown amb 3 impactes que van destruir 15 de les seves 16 calderes, fent que la velocitat pass\xc3\xa9s dels 30 nusos a nom\xc3\xa9s 4, tot i que el control de danys l\'aconsegu\xc3\xad reparar en tot just una hora, per la qual cosa la segona onada el va prendre com un portaavions intacte. Mentre aquest atac tenia lloc, arrib\xc3\xa0 l\'avi\xc3\xb3 d\'exploraci\xc3\xb3 del Soryu, i va informar que havia vist dos portaavions m\xc3\xa9s, a m\xc3\xa9s del que s\'estava enfonsant. Malgrat les esperances i fins i tot la voluntat d\'eliminar dos portaavions amb dos atacs, el Yorktown va absorbir ambd\xc3\xb3s atacs, tot i que els japonesos creien que el Yorktown ja havia estat enfonsat i que estaven atacant l\'Enterprise. Despr\xc3\xa9s de rebre 2 impactes, el Yorktown va perdre pot\xc3\xa8ncia, va escorar-se 20\xc2\xba a babor i va quedar fora de combat. L\'almirall Fletcher mogu\xc3\xa9 el seu estat major al creuer pesant Astoria. La resta de portaavions van quedar indemnes._NEWLINE_Les not\xc3\xadcies dels dos atacs, amb informes que s\'havia enfonsat un portaavions en cadascun, millor\xc3\xa0 enormement la moral al Kido Butai. Els pocs avions supervivents (10 torpediners i 6 caces, a les ordres del tinent Joichi Tomonaga) van anar cap al Hiry\xc5\xab, on es prepararen per llan\xc3\xa7ar un atac contra el qual creien que era el darrer portaavions estatunidenc._NEWLINE_Despr\xc3\xa9s, a les 14:40, un explorador del Yorktown localitz\xc3\xa0 al Hiry\xc5\xab, i urg\xc3\xad a l\'Enterprise per llan\xc3\xa7ar un atac final de bombarders en picat (incloent-ne 10 del Yorktown). Aquest va donar el cop final, i deix\xc3\xa0 el Hiry\xc5\xab en flames, tot i haver-se defensat amb una pantalla defensiva de m\xc3\xa9s d\'una dotzena de caces Zero. El  Kaigun Ch\xc5\xabj\xc5\x8d Yamaguchi escoll\xc3\xad enfonsar-se amb el seu vaixell, tot i que el seu gest cost\xc3\xa0 al Jap\xc3\xb3 el qui potser era el seu millor mariner (el capit\xc3\xa0 del Hiry\xc5\xab, Tomeo Kaku, tamb\xc3\xa9 es trobava a la sala del tim\xc3\xb3 quan aquest s\'enfons\xc3\xa0). L\'atac llan\xc3\xa7at pel Hornet, que arrib\xc3\xa0 amb retard a causa d\'un error de comunicacions, es concentr\xc3\xa0 en les restes dels vaixells d\'escorta, per\xc3\xb2 no aconsegu\xc3\xad cap impacte._NEWLINE_Quan va caure la foscor, ambd\xc3\xb3s b\xc3\xa0ndols van fer plans per continuar l\'acci\xc3\xb3. L\'almirall Fletcher, obligat a abandonar el Yorktown i creient que no podria comandar la batalla adequadament des d\'un creuer, ced\xc3\xad el comandament operatiu a Spruance. Aquest sabia que els Estats Units havien assolit una gran vict\xc3\xb2ria, per\xc3\xb2 no estava segur de quines forces japoneses quedaven i estava decidit a protegir tant Midway com els seus portaavions. En t\xc3\xa9mer un possible encontre nocturn amb les naus de superf\xc3\xadcie japoneses, Spruance canvi\xc3\xa0 el rumb, es dirig\xc3\xad a l\'est, i torn\xc3\xa0 cap a l\'oest a mitjanit._NEWLINE_Per la seva banda, Yamamoto havia decidit, d\'entrada, continuar la batalla i orden\xc3\xa0 a la resta de vaixells de superf\xc3\xadcie que avancessin en ziga-zaga a la m\xc3\xa0xima velocitat cap a Midway a la recerca dels portaavions estatunidencs i, simult\xc3\xa0niament, orden\xc3\xa0 bombardejar l\'illa, i hi f\xc3\xa9u anar fins i tot les naus destinades al desembarcament a les Aleutianes. Yamamoto intent\xc3\xa0 buscar una batalla decisiva apropant els seus cuirassats i creuers a Midway. Les tropes de superf\xc3\xadcie japoneses fracassaren en contactar amb els estatunidencs gr\xc3\xa0cies a la decisi\xc3\xb3 de Spruance de retirar-se cap a l\'est, per evitar caure en una emboscada artillera nocturna (l\'especialitat de la Marina Imperial) i finalment Yamamoto decid\xc3\xad una retirada general cap a l\'oest a l\'albada del 5 de juny. _NEWLINE_Els avions de recerca estatunidencs no van poder detectar les naus japoneses en retirada el 5 de juny. Un atac al vespre detect\xc3\xa0 el gruix principal de la flota, per\xc3\xb2 fracass\xc3\xa0. Els avions van tornar als portaavions quan ja era fosc, la qual cosa f\xc3\xa9u que Sruance orden\xc3\xa9s a l\'Enterprise i el Hornet que encenguessin els llums per tal de facilitar els amaratges._NEWLINE_A les 02:15 del 5/6 de juny, el submar\xc3\xad Tambor del comandant John Murphy, a unes 90 milles n\xc3\xa0utiques (165\xc2\xa0km) a l\'oest de Midway, va fer la segona gran contribuci\xc3\xb3 de l\'arma submarina a la batalla. En albirar diversos vaixells, juntament amb el seu oficial, Ray Spruance, Jr.) per\xc3\xb2 no poder-los identificar (tement que fossin amics, no obr\xc3\xad foc), advert\xc3\xad de la seva pres\xc3\xa8ncia, per\xc3\xb2 no inform\xc3\xa0 del seu curs. Aix\xc3\xb2 arrib\xc3\xa0 a l\'almirall Robert English, comandant del Cos de Submarins de la Flota del Pac\xc3\xadfic (COMSUBPAC), i des d\'ell a Nimitz i a Spruance pare. Sense saber la localitzaci\xc3\xb3 exacta del cos principal de Yamamoto (un problema persistent des que els PBY havien descobert els japonesos), Spruance imagin\xc3\xa0 que es tractava de la for\xc3\xa7a d\'invasi\xc3\xb3. Per tant, es mogu\xc3\xa9 per bloquejar-los, i se situ\xc3\xa0 a unes 100 milles (185\xc2\xa0km) al nord-est de Midway. Aix\xc3\xb2 frustr\xc3\xa0 els esfor\xc3\xa7os de Yamamoto, i la nit va transc\xc3\xb3rrer sense que s\'establ\xc3\xads cap contacte entre les forces oposades._NEWLINE_De fet, es tractava del grup de bombardeig de Yamamoto, format per 4 creuers i 2 destructors, al qual s\'orden\xc3\xa0 a les 02:55 que es retir\xc3\xa9s cap a l\'oest amb la resta de la for\xc3\xa7a. El Tambor va ser descobert al mateix temps, girant per evitar topar amb el Mogami i el Mikuma, i caus\xc3\xa0 danys al Mogami. Nom\xc3\xa9s a les 04:12, quan el cel era prou clar per a Murphy per assegurar-se que els vaixells eren japonesos, se submerg\xc3\xad per tal d\'aproximar-se i atacar. No va tenir \xc3\xa8xit, i cap a les 06:00, finalment inform\xc3\xa0 que dos creuers classe Mogami es dirigien cap a l\'oest, un fet que situava Spruance almenys 100 milles fora de la seva posici\xc3\xb3. Potser va ser una sort per a Spruance que no els persegu\xc3\xads, ja que s\'hauria topat amb els cuirassats classe Yamato, incloent-hi el mateix Yamato, ja que en la foscor, els seus creuers haguessin estat superats, i els seus portaavions haguessin quedat desprotegits (en aquells moments, nom\xc3\xa9s l\'Arma A\xc3\xa8ria de la Royal Navy brit\xc3\xa0nica era capa\xc3\xa7 de realitzar accions nocturnes des dels portaavions)._NEWLINE_Durant els dos dies seg\xc3\xbcents, primer des de Midway i despr\xc3\xa9s des dels portaavions de Spruance, es van llan\xc3\xa7ar diversos atacs contra els retardats. El Mikuma va ser enfonsat pel Dauntlesses, mentre que el Mogami va sobreviure, tot i que molt malm\xc3\xa8s, i aconsegu\xc3\xad tornar amb penes i treballs a la base de Truk per sotmetre\'s a reparacions. El capit\xc3\xa0 Richard E. Fleming, un aviador del U.S. Marine Corps, va ser condecorat a t\xc3\xadtol p\xc3\xb2stum amb la Medalla d\'Honor pel seu atac sobre el Mikuma._NEWLINE_Mentrestant, s\'estaven fent tota mena d\'esfor\xc3\xa7os per salvar el Yorktown, que era remolcat per l\'USS Vireo, fins que al vespre del 6 de juny va rebre l\'impacte de dos torpedes llan\xc3\xa7ats des del submar\xc3\xad japon\xc3\xa8s I-168. Va haver-hi molt poques baixes, ja que la majoria de la tripulaci\xc3\xb3 ja havia estat evacuada, per\xc3\xb2 un tercer torpede tamb\xc3\xa9 va impactar i enfonsar el destructor USS Hammann, que havia anat a ajudar el Yorktown. El Hammann es va partir pel mig, i va patir 80 baixes (un ter\xc3\xa7 de la seva tripulaci\xc3\xb3). La majoria dels caiguts van ser a causa de l\'explosi\xc3\xb3 de les mateixes c\xc3\xa0rregues de profunditat.\n_START_SECTION_\nDespr\xc3\xa9s de la batalla\n_START_PARAGRAPH_\nDespr\xc3\xa9s d\'assolir una gran vict\xc3\xb2ria, i com que la persecuci\xc3\xb3 era massa perillosa prop de Wake, les forces estatunidenques es retiraren. El Jap\xc3\xb3 havia perdut 4 dels seus 6 portaavions, a m\xc3\xa9s d\'un immens nombre de tripulacions a\xc3\xa8ries altament entrenades, un fet que aturava l\'expansi\xc3\xb3 de l\'Imperi Japon\xc3\xa8s al Pac\xc3\xadfic. Nom\xc3\xa9s quedaven els portaavions Zuikaku i Sh\xc5\x8dkaku per dur a terme operacions ofensives, car els altres tres portaavions de qu\xc3\xa8 disposava el Jap\xc3\xb3, el Ry\xc5\xabj\xc5\x8d, el Junyo i el Hiyo, eren de segona classe._NEWLINE_El 10 de juny, la Marina Imperial Japonesa convoc\xc3\xa0 una confer\xc3\xa8ncia per establir els resultats de la batalla, en la base que l\'extensi\xc3\xb3 real dels danys era un secret militar que no convenia que es fes p\xc3\xbablic. Nom\xc3\xa9s l\'Emperador Hirohito va ser convenientment informat de les p\xc3\xa8rdues de portaavions i pilots, i va ser ell qui prefer\xc3\xad que no s\'inform\xc3\xa9s immediatament l\'Ex\xc3\xa8rcit Imperial Japon\xc3\xa8s. Els planificadors de l\'Ex\xc3\xa8rcit continuaren creient durant un temps que la flota era poderosa i segura.\n_START_SECTION_\nImpacte\n_START_PARAGRAPH_\nLa batalla sovint ha estat citada com el punt d\'inflexi\xc3\xb3 al Pac\xc3\xadfic. La Marina Imperial segu\xc3\xad lluitant ferotgement, i passaren diversos mesos abans que els Estats Units assolissin una paritat real. Aix\xc3\xad doncs, Midway no va ser tan decisiva en el mateix sentit com ho havien estat Salamis o Trafalgar; per\xc3\xb2 la vict\xc3\xb2ria a Midway don\xc3\xa0 als Estats Units la iniciativa estrat\xc3\xa8gica, caus\xc3\xa0 un dany irreparable en els portaavions japonesos i va fer m\xc3\xa9s curta la guerra del Pac\xc3\xadfic._NEWLINE_Nom\xc3\xa9s dos mesos despr\xc3\xa9s, els Estats Units prenien l\'ofensiva i atacaven Guadalcanal. Assegurades les l\xc3\xadnies de subministrament d\'Austr\xc3\xa0lia i l\'oce\xc3\xa0 \xc3\x8dndic, juntament amb els danys causats sobre els japonesos a Guadalcanal, va tenir efectes a llarg termini en el curs de la guerra. Aix\xc3\xb2 no obstant, el seu efecte sobre l\'extensi\xc3\xb3 de la guerra \xc3\xa9s discutible, donada la For\xc3\xa7a de Submarins de la Flota del Pac\xc3\xadfic, que gaireb\xc3\xa9 aturar\xc3\xa0 l\'economia japonesa al gener de 1945._NEWLINE_Midway caus\xc3\xa0 un dany irreparable a l\'aviaci\xc3\xb3 naval japonesa. El programa d\'entrenament de preguerra produ\xc3\xafa pilots d\'una qualitat excepcional, per\xc3\xb2 molt lentament. Aquest petit grup d\'aviadors d\'elit eren veterans de guerra. A Midway els japonesos van perdre en un \xc3\xbanic dia tots els pilots que el seu programa de preguerra preparava en tot un any. Els planificadors japonesos van fracassar perqu\xc3\xa8 no preveien una guerra de desgast, i conseq\xc3\xbcentment la seva producci\xc3\xb3 fall\xc3\xa0 en substituir les p\xc3\xa8rdues de vaixells, pilots i mariners des de Midway; i a mitjans de 1943, l\'aviaci\xc3\xb3 naval ja estava en un clar declivi._NEWLINE_Encara m\xc3\xa9s important va ser la p\xc3\xa8rdua insubstitu\xc3\xafble de 4 portaavions. Aquests vaixells no serien substitu\xc3\xafts fins al 1945. En el mateix termini, la capacitat industrial estatunidenca permet\xc3\xa9 a la US Navy disposar de dues dotzenes de portaavions pesants i lleugers, aix\xc3\xad com nombrosos portaavions d\'escorta. Aix\xc3\xad doncs, Midway dany\xc3\xa0 permanentment la pot\xc3\xa8ncia atacant japonesa i retall\xc3\xa0 considerablement el per\xc3\xadode en qu\xc3\xa8 els portaavions japonesos podrien haver lluitat amb avantatge.\n_START_SECTION_\nEls vaixells estatunidencs\n_START_PARAGRAPH_\nA causa de l\'extrema fond\xc3\xa0ria de l\'oce\xc3\xa0 a la zona de la batalla (m\xc3\xa9s de 17.000 peus/5.200 metres), la recerca del camp de batalla ha presentat dificultats extraordin\xc3\xa0ries. Aix\xc3\xb2 no obstant, el 19 de maig de 1998, Robert Ballard i un equip de cient\xc3\xadfics i veterans de la batalla (incloent-hi participants japonesos) van localitzar i fotografiar el Yorktown. El vaixell estava en un estat remarcablement intacte per haver estat enfonsat el 1942, amb gran part de l\'equipament original i fins i tot la pintura original eren encara visibles.\n_START_SECTION_\nEls vaixells japonesos\n_START_PARAGRAPH_\nLa seg\xc3\xbcent recerca de l\'equip de Ballard van ser els portaavions japonesos, tot i que sense \xc3\xa8xit. Al setembre de 1999, una edici\xc3\xb3 conjunta de Nauticos Corp. i de l\'Oficina Naval Oceanogr\xc3\xa0fica dels Estats Units van buscar els portaavions japonesos. Usant t\xc3\xa8cniques avan\xc3\xa7ades amb conjunci\xc3\xb3 amb el diari de bord del submar\xc3\xad USS Nautilus, l\'expedici\xc3\xb3 va trobar una gran pe\xc3\xa7a, posteriorment identificada com origin\xc3\xa0ria de la coberta superior d\'hangars del Kaga. Les restes principals, aix\xc3\xb2 no obstant, encara no han estat trobades.\n_START_SECTION_\nAl cinema\n_START_PARAGRAPH_\nLa Batalla de Midway ha aparegut en diverses pel\xc2\xb7l\xc3\xadcules. La primera d\'elles va ser un documental dirigit per John Ford, que llavors servia com a Comandant a la Reserva Naval dels Estats Units, i serv\xc3\xad a l\'illa de Midway durant la batalla com a oficial d\'intel\xc2\xb7lig\xc3\xa8ncia i fot\xc3\xb2graf. Mentre que filmava una pel\xc2\xb7l\xc3\xadcula en color en 16mm des de la central el\xc3\xa8ctrica de l\'illa, Ford va estar exposat al foc enemic dels avions, sent ferit al bra\xc3\xa7. Va rebre el Cor Porpra i, posteriorment, la Legi\xc3\xb3 del M\xc3\xa8rit per les seves accions. Les imatges rodades per Ford durant la batalla van ser incloses al documental guanyador de l\'Oscar, The Battle of Midway._NEWLINE_Posteriorment, la pel\xc2\xb7l\xc3\xadcula japonesa Storm Over the Pacific de 1960, dirigida per Shuei Matsubayashi i produ\xc3\xafda pels estudis Toho li va donar m\xc3\xa9s profunditat. La pel\xc2\xb7l\xc3\xadcula girava al voltant d\'un pilot de Zero a bord del Hiry\xc5\xab, que participa tant en l\'atac a Pearl Harbor com a la batalla de Midway. Va ser distribu\xc3\xafda als Estats Units, en una versi\xc3\xb3 resumida sota el sensacionalista t\xc3\xadtol de I Bombed Pearl Harbor (Jo vaig bombardejar Pearl Harbor), _NEWLINE_Els brillants efectes de miniatures i pirot\xc3\xa8cnia van ser apreciats pels Universal Studios 16 anys despr\xc3\xa9s, quan llan\xc3\xa7\xc3\xa0 la pel\xc2\xb7l\xc3\xadcula Midway, dirigida per Jack Smight i protagonitzada per Charlton Heston, entre altres estrelles. Novel\xc2\xb7lava molt els fets i es recolzava enormement en el material d\'arxiu de diverses batalles de la II Guerra Mundial, aix\xc3\xad com de material anteriorment filmat per pel\xc2\xb7l\xc3\xadcules com Tora! Tora! Tora!, Thirty Seconds Over Tokyo, Away All Boats i, especialment, Storm over the Pacific, motiu pel qual va rebre moltes cr\xc3\xadtiques.'